คือ ผมแค่คิดภาพหรือเห็น น้ำอสุจิออกมาแต่เป็นน้ำใสๆ มันออกมาเร็วมาก บางทีแค่เข้าใกล้ ผู้หญิงมันก็ ออกมาเอง ผม ไม่รู้จะทำไง ผมอยากให้มันออกยากครับ เพราะถ้ามันออกง่ายขนาดนั้น การดำเนินชีวิตของผมจะยากขึ้น
สวัสดีค่ะ ในกรณีนี้อาจเรียกว่ามีการหลั่งเร็วผิดปกติสาเหตุของการหลั่งเร็วนั้นเกิดได้ทั้งจากร่างกายและจิตใจ ในทางร่างกายอาจเกิดจากความผิดปกติของฮอร์โมน การอักเสบหรือติดเชื้อ มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย หรือจากการใช้ยาบางชนิด ส่วนสาเหตุทางจิตใจนั้นอาจเกิดจากความเครียด วิตกกังวล ความตื่นเต้น เป็นต้นการดูแลตัวเองเบื้องต้น ปรับทัศนคติทางเพศ โดยการศึกษากระบวนการมีเพศสัมพันธ์ การกระตุ้นเล้าโลม และการตอบสนองทางเพศ ดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ ยังไม่ควรซื้อยากระตุ้นให้อวัยวะเพศแข็งตัวมารับประทานเอง